1980-جی ایللردن بری آوروپادا ایقلیم ایستیلشمه‌سی‌نین سرعتی قلوبال اورتا گؤستریجینی ایکی دفعه کئچیب.
بو باره‌ده دونیا مئتورولوژی تشکیلاتی‌نین معلوماتیندا دئییلیر.
"آوروپادا ایقلیمین وضعیتی 2022" راپورونا اساساً، 1980-جی ایللردن بری آوروپانین ایستیلشمه سرعتی قلوبال اورتا گؤستریجی‌دن ایکی دفعه یوکسک اولوب، بولگه‌نین سوسیال-اقتصادی قورولوشونا و اکوسیستم‌لرینه گئنیش تأثیر گؤستریب".
قئید اولونور کی، اؤتن ایل آوروپادا هاوانین درجه‌سی پاریس ایقلیم سازیشی چرچیوه‌سینده بازا کیمی ایستیفاده اولونان اوولکی اورتا سویه‌دن (1850-1900) تخمینن 2،3 درجه یوکسک اولوب.
عینی زاماندا، راپوردا بیلدیریلیر کی، آوروپا بیرلیگینده ایلک دفعه اولا‌راق برپا اولونان منبع‌لردن آلینان انرژی‌نین حجمی طبیعی قازدان آلینان حجمی اوسته‌له‌ییب.
تدقیقات، همچنین گؤستریب کی، کئچن ایل آوروپادا دنیز سطحی‌نین درجه‌سی دنیز ایستی دالغا‌لاری ایله موشاییت اولونان یئنی یوکسک سویه‌لره چاتیب و بوزلاق‌لارین گؤرونمه‌میش اریمه‌سی ده موشاهیده اولونوب.
راپورا گؤره، آوروپادا 2022-جی ایلده تاریخین ان ایستی یایی قئیده آلیب.
